
PËR SHITJEN E PRONËS SHTETËRORE “ISH-HOTEL DAJTI” BANKËS SË SHQIPËRISË

Në mbështetje të nenit 100 të Kushtetutës dhe të nenit 4 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Shitjen e pronës shtetërore “Ish-Hotel Dajti”, me adresë: bulevardi “Dëshmorët e Kombit”, Tiranë, sipas planvendosjes që i bashkëlidhet këtij vendimi, Bankës së Shqipërisë.
2. Shitja e kësaj pronë Bankës së Shqipërisë të bëhet sipas dispozitave të Kodit Civil.
3. Çmimi i shitjes të jetë 30 000 000 (tridhjetë milionë) euro.
4. Përdorimi i pronës të jetë vetëm për qëllime administrative dhe për çdo funksion tjetër, në shërbim të këtij qëllimi, i cili nuk dëmton vlerën monumentale të pronës.
5. Këshilli i Ministrave të ketë, në çdo rast, të drejtën e parablerjes së pronës, objekt i këtij vendimi, në rast shitjeje nga Banka e Shqipërisë.
6. Ngarkohet Ministria e Financave për zbatimin e këtij vendimi.
7. Pika 8 e vendimit nr.146, datë 8.3.2006 të Këshillit të Ministrave “Për mbylljen e veprimtarisë ekonomiko-financiare, të ndërmarrjes shtetërore “Hotel Dajti” dhe ndryshimin e përgjegjësisë së administrimit të ndërtesës së hotelit”, shfuqizohet.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

